Robert Adam
Store norske leksikon,Kunst og estetikk,Arkitektur og landskap,Arkitekter og arkitektur-institusjoner,Internasjonale arkitekter fra 1600 til 1900
Robert Adam var en britisk arkitekt, klassisismens fornemste representant i England, hvor hele periodens arkitektur og møbelkunst har fått navnet Adam-stilen.
Adams arbeider utmerker seg spesielt ved kjølig forfinelse, som i universitetet og St. Georgskirken i Edinburgh (1792–1794), Adelphi-kvarteret i London (1768–1772), Lansdowne House og Kedleston Hall (omtrent 1760–1771). Mest kjent er han for sine interiører, gjerne ombygging av eksisterende bygninger, som Syon House i Middlesex.Robert Adam arbeidet sammen med sin bror James Adam, også ved utgivelsen av The Ruins of the Palace of the Emperor Diocletian at Spalato in Dalmatia (1764) og et verk om egne arbeider. Les mer i Store norske leksikon klassisisme – arkitektur Arkitektur i Storbritannia arkitekturhistorie klassisisme